ศึกชิงเจ้าความเร็วสตรีทเรซ ฝ่าลมหนาวตัดสินแชมป์ที่เชียงใหม่ 
แฟนมอเตอร์สปอร์ตไม่ควรพลาด เกาะติดขอบสนามเชียร์นักแข่งมืออาชีพไทย-เทศ และโตโยต้า เรซซิ่ง สตาร์ทีม นัดปิดฤดูกาลตัดสินแชมป์ประจำปี รายการโตโยต้า มอเตอร์สปอร์ต 2017 วันที่ 9-10 ธันวาคม 2560 ณ สนามกีฬาสมโภช 700 ปี จังหวัดเชียงใหม่,วันที่ 3 ธ.ค. 60 ขับเคี่ยวกันมาถึงโค้งสุดท้ายแล้ว กับการแข่งขันรถยนต์ทางเรียบ โตโยต้า วันเมคเรซ ที่ยิ่งใหญ่ที่สุดในอาเซียน ชิงรางวัลมูลค่าสูงสุดในประเทศ ทั้งนักแข่งไทย-เทศต่างเก็บคะแนนสะสมกันมาเต็มกระเป๋า โดยแมตช์นี้ รุ่นวีออส วันเมคเรซ เลดี้ คัพ มีคู่ที่น่าจับตามองคือ 2 สาวพันธุ์แรง ธัญชนก เจริญสุขะวัฒนะ และ รินะ อิโตะ ที่มีคะแนนเก็บสูสีกันอยู่,ส่วนในรุ่นวีออส วันเมคเรซ คงได้เห็นการไล่ชิงตำแหน่งผู้นำระหว่าง โชเอะ โอดะ วิคเตอร์ คอนราด สปลิด เจนเซ่น และนักแข่งสายเลือดไทย ไกรวุธ จันทะคำแพง สะใจไปกับการปะทะกัน ระหว่าง นักแข่งมากประสบการณ์อย่าง ธีระเวทย์ พุกพิบูลย์ ชิบะ เคนทาโร่ และ สุพงศ์ ขำต้นวงษ์ ในรุ่นโคโรลล่า อัลติส วันเมคเรซ ส่งท้ายความยิ่งใหญ่แห่งปีกับรุ่นใหญ่ประจำรายการกับ ความร้อนแรง หนึบแกร่ง ของ ไฮลักซ์ รีโว่ วันเมคเรซ ตัวตนของคนจริง ที่มีนฤชิต เกียรติมณีศรี เก็บแต้มนำเป็น จ่าฝูง ตามมาด้วย ชินวุฒิ เหล่าชินชาติ และ โสภณ ภุมรินทร์,สัมผัสความมันขั้นสุด ร่วมลุ้นแชมป์จนวินาทีสุดท้าย พร้อมกิจกรรมสะใจที่จัดเต็มยิ่งใหญ่ ต่อเนื่องกันมาเป็นปีที่ 7 ของจังหวัดเชียงใหม่ แบบ Fast Fun Fest Live Experience พบกับ Car Performance Show ที่มีหนุ่ม กันต์ กันตถาวร มาร่วมโชว์ในชุด TOYOTA Live Experience Show ที่โชว์สมรรถนะรถยนต์โตโยต้าหลากรุ่น และ เวียร์ ศุกลวัฒน์ คณารศ มาร่วมเติมความมัน ในช่วงไฮไลต์ แบทเทิลดริฟต์สุดเร้าใจ ระหว่าง รถยนต์โคโรลล่า อัลติส และ กระบะไฮลักซ์ รีโว่ โดยราชานักดริฟต์ชาวไทย และชาวญี่ปุ่น,พร้อมสัมผัสกิจกรรมความบันเทิงที่ TOYOTA Live Style Zone ในโซนความสนุกทั้งโซน VR กับเครื่อง VR สุดล้ำที่พาไปสัมผัสสนามแข่งนูร์เบอร์กริง สนามภูเก็ต โคราช และเชียงใหม่ และพลาดไม่ได้กับเครื่องเล่นซิมูเลเตอร์ ที่ใครก็สามารถเป็นนักแข่ง มาพิสูจน์ความโหดขึ้นชื่อของ สนามนูร์เบอร์กริงกันได้ และปิดท้ายกันแบบชิลๆ รับลมหนาวโรแมนติกเต็มอิ่มกับคอนเสิร์ต แสตมป์ อภิวัชร์ ร่วมด้วยทีมดารานักแข่ง กวาง AB Normal ซานิ AF และ เติ้ล ธนพล พบความสนุกเต็มพิกัด ของรางวัลจัดเต็ม ส่งท้ายฤดูกาลแข่งขันนี้ ถ้าพลาดคงมีเสียดาย,สายสปีด สายชิล ติดตามชมการแข่งขันและเชียร์นักแข่งทีมโปรดได้ใน วันที่ 9-10 ธันวาคม 2560 ณ สนามกีฬาสมโภช 700 ปี จังหวัดเชียงใหม่ หรือชมสดผ่าน Online Streaming www.facebook.com/ToyotaMotorsportThai และ www.toyotamotorsport.net
เกาะติดขอบสนามเชียร์นักแข่งมืออาชีพ นัดปิดฤดูกาลตัดสินแชมป์ประจำปี รายการโตโยต้า มอเตอร์สปอร์ต 2017 วันที่ 9-10 ธันวาคมนี้ สนามกีฬาสมโภช 700 ปี จังหวัดเชียงใหม่
มอเตอร์สปอร์ต,โตโยต้า วันเมคเรซ,สนามกีฬาสมโภช 700 ปี,เชียงใหม่,โตโยต้า มอเตอร์สปอร์ต 2017